רונן סימן טוב

רונן סימן טוב (נולד ב־18 באוקטובר 1959) הוא צייר ואדריכל ישראלי, מרצה במחלקה לארכיטקטורה באקדמיה לאמנות ועיצוב בצלאל.

 ביוגרפיה 
ממוזער|444x444 פיקסלים|רונן סימן טוב בסטודיו
רונן סימן טוב גדל בשכונת בית הכרם בירושלים ולמד בגימנסיה העברית. במלחמת לבנון הראשונה שירת כקצין ולוחם בסיירת צנחנים. בשנת–1992 סיים סימן טוב תואר שני באדריכלות בפקולטה לאדריכלות באוניברסיטת TU Delft, בהנחיית פרופ' אלדו ון אייק, ופרופ' הרמן הרצברגר. במקביל ללימודיו האקדמיים בדלפט עבד עבור משרד הביטחון הישראלי. עם שובו לארץ התמחה במשרד א. שרון אדריכלים. בשנים 1997–1999 למד בתוכנית ללימודי המשך באמנות באקדמיה לאמנות ועיצוב בצלאל, בהנחיתם של פרופסור לארי אברמסון ויצחק ליבנה. משנת 2010 מלמד סימן טוב במחלקה לארכיטקטורה באקדמיה לאמנות ועיצוב בצלאל.

יצירותיו של סימן טוב נמצאות במוזיאונים רבים, ביניהם מוזיאון ישראל, מוזיאון תל אביב לאמנות, מוזיאון חיפה לאמנות, מוזיאון רמת גן, בית התפוצות, המוזיאון הפתוח תפן, מוזיאון אשדוד לאמנות, מוזיאון מאנה כ"ץ, מוזיאון הרמן שטרוק, סיטה אינטרנשיונל דה ז'אר בפריז, בפייר ברז'ה פריז, ב'הגלריה' רובע 6 בפריז, בגלריה בינט בתל אביב, גלריה ברוורמן בתל אביב בגלריית "החדר" בתל אביב, בגלריה בקיבוץ נחשון, בבית האמנים בירושלים, בבית האמנים בתל אביב, בגלריה עירונית רחובות, ביאנלה לרישום בירושלים, ביאנלה לאמנים צעירים ברומא איטליה.

עבודותיו נכללות גם באוספים פרטיים וציבוריים, בהם אוסף בנק הפועלים, קרן לוין לאמנות ישראלית, אוסף ז'קלין פרידמן - פסז' דה רץ, פריז, כריסטי'ס ניו יורק, אוסף מתיו ברונפמן ניו יורק, ואוספים נוספים בשווייץ, קנדה, הולנד, צרפת, ארצות הברית. בין האוספים הפרטיים הידועים בישראל: בנו כלב, ד"ר גדעון עפרת, רני רהב, אילן שבתאי, עודד שתיל.

סימן טוב חי בירושלים, נשוי ליוצרת הדוקומנטרית יסמין הדס ליפשיץ סימן טוב (בתה של רחל הדס), והם מגדלים יחד משפחה.

 עבודותיו 
סימן טוב חוקר את הגבולות שבין הרישום לציור ובין החומר הציורי למצע עליו נעשה הציור. עבודתו מתאפיינת ביצירה במסגרת סדרות תמאטיות. כל סדרה מלווה בקטלוג מקיף. התכנים של העבודות רוויים בהשפעות מאפיזודות הקשורות לתקופת שירותו הצבאי ועבודתו במשרד הביטחון. תוך שימוש בכלים אלגוריים כמו משלים ומדרשים מן המקורות היהודיים, עוסק סימן טוב בעבודותיו במצבים אנושיים המדגישים את המתח שבין הארצי לנשגב, בין הזמני לנצחי ובין הטראגי לקומי. המצבים מתארים דרכים שונות, אופני ראייה ותפיסת מציאות המרחב בו מצוי הגוף ברגע נתון. סימן טוב בודק בציור פיגורטיבי-פואטי סצנות המעלות שאלות רדיקליות על טיבם של בני האדם, חקירת זהויות, ערכי מוסר, היחסים של האדם מול המוות, עם הזולת ועם הטבע החומרי.

מתוך נימוקי ועדת השופטים להענקת פרס עידוד היצירה לאמנות פלסטית לרונן סימן טוב:

" רונן סימן טוב, צייר בעל קול ייחודי עושה תפילתו ציור, מלאכתו מעשה חושב וגם מעשה דורש. ספירת הציור מעלה מתוך האפילה ניצוצות, רסיסי אור שנפלו אל מציאות קיומית של ההעדר. במעט חומר המחזיק את המרובה....."

היסטוריון האמנות הישראלית ד"ר גדעון עפרת כתב עליו:"נדירים אצלנו אמנים עכשוויים כאנשי-רוח, כאלה שמעמיסים על שכמם מטלה מוסרית כלל-שבטית. נדירים הם האמנים הללו בעלי "הראש הגדול", אמני "על הרוחני באמנות", אמנים אמיצים הנוקטים במהלך חריג, כזה שעלול אף להיתפש כפאתטי, ואף על פי כן, – בענווה ובהצנע-לכת – נאמנים לשליחות מטעם עצמם לשוב ולחבר בין שניים שהופרדו מזה עידן ועידנים, הלא הם האמן והנביא העומד בשער. כזה הוא רונן סימן-טוב....... סימן-טוב הוא אמן דורש..."בשנת 2023, במסגרת פרויקט רצפים של בית האמנים בירושלים, הופק סרט דיוקן קצר על עבודתו האמנותית של סימן טוב.

 גלריה 

 השכלה 
 1997–1999: M.FA, תואר שני, למודי המשך באמנות בבצלאל, אקדמיה לאמנות ועיצוב, ירושלים
 1985–1992: M.Sc., תואר שני, בארכיטקטורה ובינוי ערים, T.U DELFT, הולנד

 פרסים ומענקים 
 2016 – מענק ממפעל הפיס להוצאת ספר אמן
 2016 – פרס עידוד היצירה לאמנות פלסטית, משרד התרבות
 2014 – פרס ליצירה אמנותית ע”ש שושנה איש-שלום
 2010 – פרס מלגת שהיית אמן מטעם משרד החינוך והתרבות, Cité des arts International Artists in Residency פריז, צרפת.
 2002 – מענק קרן רבינוביץ' לאמנות.
 1998 – מלגה ע"ש לוטי רוסטצ'וק לתוכנית MFA באקדמיה לאמנות ועיצוב בצלאל
 1997 – מלגת קרן אדם ללימודי המשך באמנות, בצלאל ירושלים.

 תערוכות 
 תערוכות יחיד 
 2024 - 'מאורות' תערוכה זוגית עם חגי ארגוב, גלריה אנגל ירושלים. אוצר: מטר אנגל.
 2020 – 'אחריות ציבורית', בית האמנים בתל אביב, אוצרת: ענת גטניו, ספר אמן מפעל הפיס
 2015 – 'האם תעשני נס במקום הזה?', מוזיאון חיפה לאמנות. אוצרת: סבטלנה ריינגולד
 2014 – 'מודדים', בית האמנים ירושלים. אוצר: דן אורימיאן. מאמר וקטלוג: גדעון עפרת
 2014 – 'קומי צאי מתוך ההפיכה', מנופים, המקלט לאמנות, ירושלים
 2014 – 'האמן כבלש פרטי', תערוכה וזכייה בפרס איש שלום 2014, גלריה אגריפס 12, ירושלים
 2010 – 'Yeux clos', הגלריה, (הרובע השישי) פריז
 2010 – 'שפחה על הים', גלריה בינט, תל אביב. מאמר וקטלוג: גדעון עפרת
 2009 – 'דרושים', גלריה נחשון, אוצרת: יעל קיני
 2009 – 'ארבעה חדרים' (מיני יחיד) חברים חדשים, בית האמנים ירושלים. אוצר: שי אזולאי
 2008 – 'דרוש מלך', גלריה עינגע תל אביב. אוצרות: נטע אשל, רויטל מגל, ענת אהובי
 2005 – 'קרבה', גלריה החדר, תל אביב. אוצרת: מילנה גיצין-אבירם
 2003 – 'ללא זהות', גלריה עירונית רחובות. אוצרת: אורה קראוס (קטלוג)
 2003 – 'מיצב רישום', בית האמנים ירושלים
 2000 – 'הלוליין והשחיינית', מוזיאוני חיפה, אוצרת: יהודית מצקל (קטלוג)

 תערוכות קבוצתיות 
 2024 ' מעל צוקים גבוהים ותלולים'. גלריית הצוק נתניה. אוצרת: רויטל סילברמן גרין
 2024 'האמן 26' 40 שנות יצירה בסדנאות האמנים בירושלים. אוצרות: דביר שקד והילי וורטמן מויאל
 2023 'גוף ראשון רבים' בית המשפט העליון בירושלים אוצרת: ד"ר אורנה יאיר
 2022 'חד גדיא - מעגל האימה' בית האמנים ירושלים. אוצרת: סופיה דקל כספי
 2018 – 'עמוד ענן', מוזיאון הרמן שטרוק חיפה
 2017 – 'מכריזים בזאת', פרס עידוד היצירה, תערוכת זוכי פרס משרד התרבות, מוזיאון בת ים.
 2015 – 'היהודי הנודד', מוזיאון מאנה כץ, חיפה
 2015 – 'הבית', מנופים, המקלט לאמנות, ירושלים
 2015 – 'סלון לאמנות', מנופים, גלריה הקובייה, ירושלים
 2014 – 'מסעות', מוזיאון ישראל, ירושלים, אוצר: קובי בן מאיר
 2012 – 'נון סטיגמה', פרויקט אמנים וסכיזופרנים, אוניברסיטת בר-אילן ומרכז עמיעד, יפו, אוצר: איתן שוקר (קטלוג)
 2011 – 'הנמרודים החדשים', בית האמנים, ירושלים, אוצר: גדעון עפרת (קטלוג)
 2011 – 'הביאנלה 4 לרישום', בית האמנים, ירושלים, אוצרת: תמי מנור-פרידמן (קטלוג)
 2010 – 'תסבוכת', ארטקוב, סדנאות האמנים, ירושלים, אוצרת: טל יחס (קטלוג) 'A travers un cercle de regards', סיטה דז ארט, פריז. אוצר: מתייה קאבונה (קטלוג)
 2010 – 'כנען', גלריה ברוורמן, תל אביב, אוצרת: עדי גורה
 2009 – 'תיאטרון של זהויות', מוזיאון אנו (בית התפוצות), אוצרת: אירנה גורדון
 2009 – 'התחלת הנפילה' גלריה ארליך, תל אביב
 2008 – 'סמוך ונראה', מאוסף בנו כלב, המוזיאון הפתוח תפן, אוצר: בנו כלב (קטלוג)
 2008 – 'רשמים 3 ביאנלה לרישום', בית האמנים, ירושלים, אוצרת: ד"ר דליה מנור (קטלוג)
 2007 – 'למה כובע', מוזיאון אשדוד. אוצרת: יעל ויזל (קטלוג)
 2006 – 'תחתיות', גלריה ברבור וסדנאות האמנים, אוצר: יונתן אמיר (קטלוג)
 2006 – 'זירה', מוזיאון אשדוד
 2005 – 'רשום תרשים', גלריה הטכניון, אוצר: חגי שגב (קטלוג)
 2004 – 'קסם הקרקס', מוזיאון תל אביב לאמנות, אוצרת: שרה ריימן שור
 2004 – 'ספורט', מוזיאון ישראל, ירושלים, אוצרות: אפרת נתן וסמדר גפני
 2003 – 'מול השירה', מאוסף בנו כלב, גלריה טבעון, אוצרת: אסתי רשף (קטלוג)
 2003 – 'הום סויט הום', (מיני יחיד), מוזיאון רמת גן, אוצרת: יהודית מצקל (קטלוג)
 2002 – 'מיצב רישום', סלמנקה, מוזיאון אסירי המחתרות, ירושלים
 1999 – 'ארט פוקוס 3', ביאנלה בינלאומית לאמנות עכשווית, במסגרת לימודי המשך באמנות, בצלאל, ירושלים, אוצר: יצחק ליבנה (קטלוג)
 1999 – 'הביאנלה לאמנים צעירים ברומא', אוצר: יצחק ליבנה (קטלוג) (במסגרת תואר שני בבצלאל)

 קישורים חיצוניים 

 אתר הרשמי של רונן סימן טוב: https://ronensimantov.co.il/
 "רצפים" - דיוקן תיעודי, בית האמנים בירושלים 2023
 כי עלה המוות בחלונינו - המחסן של גדעון עפרת, 20/06/2020
רונן סימן-טוב: שולה הפנינים, המחסן של גדעון עפרת
מנופים | אמנות בירושלים | 'הבית'
רונן סימן-טוב: "האם תעשני נס במקום הזה?" | תערוכות | מוזיאון חיפה לאמנות
טקסט של לנה זידל לתערוכה של רונן סימן טוב: אמן כבלש פרטי, 2014, גלריה אגריפס 12, ירושלים
מנופים I אמנות בירושלים I 'קומי צאי מתוך ההפיכה'
אמנות וקינה – המחסן של גדעון עפרת 25/08/2016
מנופים - פסטיבל אמנות עכשווית בירושלים, 'מודדים', 18.10.14
מוזיאון ישראל - מרכז מידע לאמנות ישראלית - תערוכות: סימן טוב, רונן
בית האמנים בירושלים - רונן סימן טוב
רונן סימן טוב באתר Art Cube Artistd Studios

  רונן סימן טוב, דואר רשמי, במגזין מקוון לאמנות "הרמה"

 הערות שוליים 

קטגוריה:אדריכלים ישראלים
קטגוריה:ציירים ישראלים
קטגוריה:בוגרי גימנסיה רחביה
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1959
קטגוריה:זוכי פרס עידוד היצירה לאמנות פלסטית